ജി 20 യോഗത്തില് മിന്നും താരമായി ഭാരത പ്രധാനമന്ത്രി നരേന്ദ്രമോദി തോളില് കയ്യിട്ട് സൗഹൃദം പുതുക്കി ബൈഡന് വൈറലായി ചിത്രം റോം: ഇറ്റലിയില് അമേരിക്കന് പ്രസിഡന്റ് ജോ ബൈഡന് അടക്കമുള്ളവരുമായി സംവദിച്ച് പ്രധാനമന്ത്രി നരേന്ദ്രമോദി. ജി20 ഉച്ചകോടിയില് പങ്കെടുക്കാനെത്തിയതാണ് അദ്ദേഹം. ആഗോള വിഷയം ചര്ച്ച ചെയ്തതിലുപരി നേതാക്കളുമായി സൗഹൃദം പങ്കിടാനും പ്രധാനമന്ത്രി ഒരിക്കലും മറന്നില്ല. അമേരിക്കന് പ്രസിഡന്റ് ജോ ബൈഡന്, ഫ്രഞ്ച് പ്രസിഡന്റ് ഇമ്മാനുവല് മക്രോണ്, യുകെ പ്രധാനമന്ത്രി ബോറിസ് ജോണ്സണ്, കനേഡിയന് പ്രധാനമന്ത്രി ജസ്റ്റിന് ട്രൂഡോ തുടങ്ങിയവരുമായുള്ള ചിത്രങ്ങളും അദ്ദേഹം പങ്കുവെച്ചിട്ടുണ്ട്. ബൈഡനൊപ്പം തോളില് കയ്യിട്ട് നടക്കുന്ന ചിത്രമാണ് പ്രധാനമന്ത്രി പങ്കുവെച്ചത്. ആ ചിത്രമിപ്പോള് സോഷ്യല് മീഡിയ ഏറ്റെടുത്തിരിക്കുകയാണ് മാത്രമല്ല മാക്രോണിനെ ആലിംഗനം ചെയ്യുന്നതും ട്രൂഡോയും ജോണ്സണുമായി ആനിമേഷന് ചര്ച്ചയില് ഏര്പ്പെടുന്നതുമായ ചിത്രങ്ങളും അദ്ദേഹം പങ്കുവെച്ചിട്ടുണ്ട്. റോമിലെത്തിയ പ്രധാനമന്ത്രി അവിടുത്തെ ഇന്ത്യന് സമൂഹമായും സംവദിച്ചിരുന്നു. യൂറോപ്യന് കൗണ്സില് പ്രസിഡന്റ് ചാള്സ് മൈക്കല്, റോമിലെ യൂറോപ്യന് കമ്മീഷന് പ്രസിഡന്റ് ഉര്സുല വോര് ദേര് ലെയെന് എന്നിവരുമായും പ്രധാനമന്ത്രി കൂടിക്കാഴ്ച്ച നടത്തി. അതേസമയം 12 വര്ഷത്തിന് ശേഷമാണ് ഒരു ഇന്ത്യന് പ്രധാമന്ത്രി റോമിലെത്തുന്നത്. അധികാരമേറ്റതിന് ശേഷമുള്ള പ്രധാനമന്ത്രിയുടെ ആദ്യ സന്ദര്ശനവുമാണിത്. റോം സന്ദര്ശനത്തിന് ശേഷം പ്രധാനമന്ത്രി യുകെയിലേക്ക് മടങ്ങും. യുകെയിലെ ഗ്ലാസ്ഗോയില് നടക്കുന്ന കോപ്പ്26 സമ്മേളനത്തിലും പ്രധാനമന്ത്രി പങ്കെടുക്കും